جارج ڈبلیو ایم رینالڈس

**جارج ولیم میک آرتھر رینالڈس** (23 جولائی 1814ء – 19 جون 1879ء) معروف برطانوی افسانہ نگار اور صحافی گذرے ہیں جن کا شہرہ عالم اردو میں بھی تھا۔ مختلف مترجمین نے ان کی تصانیف کو اردو قالب میں ڈھالا۔

## ابتدائی زندگی
رینالڈس کینٹ کے شہر سینڈوچ میں پیدا ہوئے۔ وہ کیپٹن سر جارج رینالڈس کے بیٹے تھے جو رائل نیوی میں فلیگ افسر تھے۔ ابتدا میں رینالڈس نے ایشفورڈ (کینٹ) کے ڈاکٹر نانس کے اسکول میں تعلیم حاصل کی اور اس کے بعد رائل ملٹری کالج، سینڈہرسٹ میں داخلہ لیا۔ ان کے والدین چاہتے تھے کہ وہ برطانوی فوج میں قدم جمائیں مگر 1829ء میں ان کے والدین کا انتقال ہو گیا۔ وراثت ملنے کے بعد انھوں نے فوج چھوڑنے اور اپنی توجہ ادبی میدان کی طرف دینے کا فیصلہ کیا۔ 13 ستمبر 1830ء کو وہ سینڈہرسٹ سے رختِ سفر باندھا اور اگلے چند برسوں میں خاص طور پر فرانس کے مختلف حصوں کا سفر کیا۔ وہ فرانس کے شہری بھی بن گئے۔ 1834ء میں وہ پیرس میں بود و باش اختیار کی۔ پیرس میں انھوں نے ایک انگریزی روزنامہ جاری کیا مگر یہ سعی بے ثمر رہی اور 1836ء میں انھوں نے دیوالیہ ہو کر انگلستان کی راہ لی۔ 1835ء میں ان کی شادی ادیبہ سوزانہ فرانسس رینالڈس سے ہوئی۔

رینالڈس نے 1840ء میں ہفت روزہ دی ٹی ٹوٹلر (جو شراب نوشی کے خلاف تحریک کی وکالت کرتا تھا) کے مدیر بنے۔
## خامہ فرسائی
رینالڈس نے اپنی پہلی کہانی  سنہ 1835 میں شائع کی، جسے بعد میں  کے نام سے دوبارہ شائع کیا گیا۔ اس کے بعد وہ دی منتھلی میگزین کے مدیر مقرر ہوئے اور 1837ء سے 1838ء تک ادارت کو بخوبی سنبھالا۔ پَریزیانَس (Parisianus) کے قلمی نام سے مضامین لکھے۔ اپنی زندگی میں وہ ڈِکّنز اور تھیکرے سے بھی زیادہ پڑھے جانے والے مصنف تھے۔ اُن کی وفات پر برطانوی رسالہ دی بُک سیلر نے انھیں  کہا۔

اُن کی سب سے مشہور تصنیف طویل سلسلہ وار ناول مسٹریز آف لنڈن (1844ء) ہے، جس کا تصور انھوں نے یوجین سو کے مسٹریز آف پیرس سے اخذ کیا۔ یہ  میں شائع ہوتا تھا اور 40،000 کاپیاں ہفتے میں فروخت ہوتی تھیں جبکہ مجموعی طور پر دس لاکھ سے زیادہ کاپیاں بکی تھیں۔ بعد میں یہ کتاب جرمن، فرانسیسی، اطالوی اور ہسپانوی زبانوں میں بھی ترجمہ ہوئی۔ جرمن ایڈیشن پر پابندی لگنے کے باوجود یہ روسی چور بازار میں مقبولِ خلائق بن گیا۔

مسٹریز آف لنڈن اور اس کا طویل تر تسلسل مسٹریز آف دی کورٹ آف لنڈن  وکٹوریائی دور کے اسرارِ شہر صنف کی بنیاد رکھنے والی تخلیقات میں شمار کیے جاتے ہیں۔ یہ سنسنی خیز فکشن کی ایک ایسی طرز تھی جس نے گوتھک ناول کے عناصر (جیسے آسیب زدہ قلعے، معصوم اور شریف النسب دوشیزائیں جو مصیبت میں گھری ہوں اور شریر و بدفطرت کردار) کو نئے انداز میں ڈھالا۔ مگر ان قصوں میں توجہ ایک بڑے شہر کی غربت، جرائم اور تشدد پر مرکوز کی گئی جہاں نچلے طبقے کے قانون شکن افراد کی زندگیوں کو تفصیل سے اور اکثر ہمدردانہ انداز میں بیان کیا گیا، چور بولی (Thieves’ cant) کے بہتیرے الفاظ شامل کیے گئے اور اس سب کے ساتھ بے تکلف جنسی اظہار بھی موجود تھا جو اس دور کی مقبول فکشن میں عام طور پر نہیں پایا جاتا تھا۔

رینالڈس کے ناول ابتدا میں کم قیمت پینی ڈریڈفلز کی شکل میں شائع ہوتے، جن کے ساتھ فاش تصویریں شامل ہوتیں۔ ان کا انداز اپنے وقت کے لحاظ سے خاصا انوکھا تھا کیونکہ وہ مذہبی ریب و تشکیک اور سیاسی انتہا پسندی کے خیالات بھی اپنے افسانوں میں داخل کرتے تھے۔

ان کا ایک اور مشہور ناول  تھا جس میں ایک شخص کو شیطان کے ساتھ معاہدہ کرنے کے بعد بھڑ مانَس بننے کی کہانی بیان کی گئی۔ یہ ناول 1975ء میں دوبارہ شائع ہوا جس کے ساتھ ای۔ ایف۔ بلیلر نے تعارف اور رینالڈس کی کتابیات شامل تھیں۔

رینالڈس کے ناول طویل عرصے تک برطانیہ اور امریکا دونوں میں چھپتے اور پڑھے جاتے رہے۔ ان کی کتاب مسٹریز آف دی کورٹ آف لنڈن کا اردو اور مراٹھی میں بھی ترجمہ ہوا اور ہندوستان میں بیسویں صدی عیسوی تک بیسٹ سیلر رہی۔

## اردو ادب میں مقبولیت
پریم چند لکھتے ہیں:

یہاں تک کہ رینالڈس کا کوئی ناول ترجمہ ہونے سے نہ بچا۔ یہ ترجمے بڑے شوق سے پڑھے جاتے تھے اور ہاتھوں ہاتھ بکتے تھے۔ شاید عام اردو خواں حضرات کو انگریزی مصنفین میں بجز رینالڈس کے اور کسی دوسرے مصنف سے مطلق دلچسپی نہ ہوگی۔ دربار لندن کے اسرار، روزا لیمبرٹ، طلسمی فانوس، حرم سرا، ایلن پرسی یہ کتابیں مجنونانہ جوش سے پڑھی جاتی تھیں۔


## حوالہ جات

زمرہ:انگریز مرد ناول نگار
زمرہ:انیسویں صدی کی انگریز مرد مصنفین
زمرہ:انیسویں صدی کے انگریز ناول نگار
زمرہ:فرانس کے وطن گیر شہری
زمرہ:وکٹوریائی دور کے ناول نگار
زمرہ:1814ء کی پیدائشیں
زمرہ:1879ء کی وفیات

زمرہ:انگریز جرائم افسانہ نگار
زمرہ:انگریز ہیبت ناک افسانہ نگار
زمرہ:سینڈوچ، کینٹ کی شخصیات